L?Ajuntament inicia el procés de preinscripció a les Escoles Infantils Municipals
04 abril 2018

## L?Ajuntament inicia el procés de preinscripció a les Escoles Infantils Municipals04 abril 2018Última actualització: 14 juliol 2025

![](../gestion/img/AO__3062-copia.jpg)  
  

_“Atès que, en aquest moments es troba en procés d’adjudicació definitiva el contracte per a la gestió de les Escoles Infantils Municipals, serà l’Ajuntament de Gandia, qui té la competència en l’escolarització del primer cicle d’educació infantil, el que s’encarregue dels tràmits necessaris per a procedir a la preinscripció de l’alumnat per al proper curs 2018-2019”_.  

    Així ho ha anunciat aquest matí la **vicealcaldessa de Gandia, Lorena Milvaques**, qui ha assumit temporalment les competències en matèria d’Educació, donada la baixa mèdica de la seua companya, la regidora Laura Morant.

    Per tant, s’obri, del 3 al 20 d’abril, el procés de preinscripció a les Escoletes Infantils dirigit a l’alumnat de 0 a 3 anys, tant de nova incorporació com a renovació de plaça. Les sol·licituds s’han de lliurar al Departament d’Educació (c/Tossal, 8). La sol·licitud d’instàncies i informació es pot realitzar també al Departament d’Educació, les oficines d’informació a la ciutadania de la planta baixa de l’Ajuntament o la pàgina web municipal ([http://www.gandia.es/aytg/Web\_php/index.php?contenido=subapartados\_woden&id\_boto=419](http://www.gandia.es/aytg/Web_php/index.php?contenido=subapartados_woden&id_boto=419)).

    Milvaques ha insistit que els pares i mares que **ja han realitzat aquest procés de preinscripció directament amb l’empresa que gestiona temporalment les Escoletes han de tornar a realitzar-lo al Departament d’Educació** de l’Ajuntament.

**Calendari**

*   Lliurament d’instàncies, i presentació de sol·licituds (preinscripció): Del 3 al 20 d’abril.
*   Exposició llistes provisionals: Del 30 d’abril al 4 de maig.
*   Presentació reclamacions: Del 30 d’abril al 4 de maig.
*   Exposició llistes definitives: Del 14 al 18 de maig.
*   Formalització de la matrícula: Del 21 al 31 de maig.

**Missatge de tranquil·litat**

Finalment, la regidora de Més Gandia ha llançat un missatge de tranquil·litat als pares i mares: _“Tal i com ja els vam explicar als usuaris que van vindre a les reunions de la darrera setmana, el servei està garantit, ara i en el futur. I no s’ha de confondre entre la gestió temporal fins a final de curs de l’actual empresa i el procés de licitació obert per al pròxim curs. Siga com siga, tant el servei com el futur de les treballadores no corren cap perill, perquè l’administració competent és l’Ajuntament”_. Milvaques ha insistit en que per a qualsevol dubte els usuaris poden dirigir-se al Departament d’Educació.   

[Twittear](https://twitter.com/share)